د طالبانو ګواښونو انتخابي مقابلې بې تولې کړي
د پاکستان د تاریخ دوه انتخابونه ډیر اهم ګنړل شي. یو هغه غیر جانبدار او آزاد انتخابونه چې په کال 1970م کې جنرال یحیا خان وکړل او نتیجې يي ونه منل شوې چې اخر کار پاکستان مات شو. او بنګله دیش چې د پاکستان مشرقي برخه وه یو آزاد هیواد جوړ شو. او دویمه د کال 1977 انتخابونه چې د هغې نتیجې شپه په شپه بدلې کړی شوي
واشنګټن ډي سي — بهروز خان د پاکستان په 66 کاله عمر کې په ړومبي ځل یو منتخب حکومت خپل آيني پینځه کاله دوره پوره کړه. او د نوي جمهوري او منتخب حکومت منځ ته راړولو د پاره يي انتخابونه اعلان کړي چې د مۍ په یولسمه نیټه به ترسره کیږي. د ټولو سیاسي او مذهبي ګوندونو په خوښه یو آزاد الیکشن کمیشن جوړ شویدی او دغه رنګ یو غیر جانبدار نګران حکومت په دی کار لګول شویدی چې په ټول ملک کې آزاد، بی طرفه او صفا انتخابونه وکړي. د الیکشن کمیشن او د نګران حکومت په کار او نیت خو داسې ښکاره او ژورې نیوکې نشته. خو حال دا دی چې ترهګره ډله تحریک طالبان پاکستان مخصوص سیاسي ګوندونو ته ګوته څنډوي او خلق یروي. چې د پاکستان پیپلز پارټي، عوامي نیشنل پارټي او متحده قومي مومنټ جلسو جلوسونو نه ډډه وکړي. او یا بیا د بلی خوا جنوبي وزیرستان دننه د وژلي شوي مولوی نذیر ډله وايي چې نورو ټولو امیدوارانو ته چې په انتخابونو کې برخه اخلي د امنیت ژمنه کوي. خو ولې د پیپلز پارټۍ او عوامي نیشنل پارټۍ امیدوارانو ته تحفظ نه شي ورکولی. او دا هم یوه ښکاره حقیقت دی چې هم په شمالي وزیرستان او هم په جنوبي وزیرستان کې مقامي طالبان تحریک تر ټولو قوي ډله ده. او چې څه غواړي هغه کیږي. ولې د دغه درې ګوندونو نه علاوه باقي نورې ټولې سیاسي او مذهبي ډلې کولی شي خپل انتخابي مهم په ډاډ په مخکې بوځي. څیړنکار او ددغه سیاسي ګوندونو مشران وايي په داڅې حال کې چې د دوي امیدواران د خطر سره مخ دي. څنګه به ټولو ته هم یو شان موقع په لاس ورکړی شي او څنګه به آزاد، بی طرفه او صفا انتخابونه تر سره شي. هسې خو د ملک ډیری برخې حساسي ګرځول شویدي. ولې په تیره تیره قبایلي سیمې او بلوچستان په مخصوصه توګه د امنیت غټې ستونزی لري. چرته چې به د یورپین یونین څارونکي هم د امنیت په وجه نشي کولی لاړ شي. او د انتخابونو عمل د نژدی نه وویني. څنګه چې ډیر امیدواران د کاغذونو د جمع کولو په وخت د انتخابي چارواکو لخوا د ټوقو ټقالو سره مخ شو او د پاکستاني مطبوعاتو لپاره د تودو بحثونو موضوع وګرځیده. دغه شان څه سیاسي ګوندونه د میډیا د ځنې شخصي ټیلویژنو د تنقید نه بچ ښکاري. لکه د مثال په توګه د عمران خان تحریک انصاف، جماعت اسلامي، پاکستان مسلم لیګ (ن)، ایم کیو ایم او د پخواني صدر پرویز مشرف آل پاکستان مسلم لیګ ، خو ولې دغه میډیا پیپلز پارټۍ او یا بیا د هغوی د پلویانو سره بدله ښکاري. پخوانی صدر پرویز مشرف چې څومره په بیلا بیلو مقدمو کې عدالتونو ته غوښتل کیږي. هم دومره د هغه په انتخابي مهم هم ورځ په ورځ بدی اغیزې کیږي. څیړونکې دا هم په پام کې نیسي د پرویز مشرف د مرستې کمی خو به چرته د عمران خان په ګټه تمام نه شي؟ او یا بیا دا د کومی تګلارې برخه خو نه ده؟ د پاکستان د تاریخ دوه انتخابونه ډیر اهم ګنړل شي. یو هغه غیر جانبدار او آزاد انتخابونه چې په کال 1970م کې جنرال یحیا خان وکړل او نتیجې يي ونه منل شوې چې اخر کار پاکستان مات شو. او بنګله دیش چې د پاکستان مشرقي برخه وه یو آزاد هیواد جوړ شو. او دویمه د کال 1977 انتخابونه چې د هغې نتیجې شپه په شپه بدلې کړی شوي. او نتیجه يی دا شوه چې یو پوځي ډکټیټر ضیا الحق اختیار په خپل لاس کې واخست او په ملک یوه اوږده مارشل لا راوستې شوه. او جمهوریت پکې د قربانۍ ګډوری شو. د جنرال ضیا دور یواځې دا نه چې جمهوریت ته لوي زیان ورسو، یو منتخب وزیراعظم ذوالفقار بهټو يي تیزاندي هم کړو. ولې د اسلامي قوانینو په نوم يي هغه څه وکړه چې د ملک د آیين څیره يي ورانه کړه. او د افغانستان د جنګ د پاره يي په پاکستان کې د پوځې او ذهني تربیت مرکزونه پرانسته چې اغیزې يي نن هم په ټوله سیمه کې د ترهګرۍ په شکل کې لیدل کیږي. څیړونکي وايي که حالات هر څومره هم د خطرو ډک دي. ځنې ډلې به آزاده توګه انتخابي مهم نه شي چلولې. خو د ووټ اچولو په ورځ د رايي ورکونکو پولنګ سټیشن ته رسول د کامیابۍ یوه قومي پوړۍ ده.